Suriyada namoyishchilar va isyonkor askarlar birlashmoqda
Alab Ligasi delegatlari rahbari Nabil Elarabiy esa Suriya fuqarolik urushi domiga tortiladi, deb xavotirda. 11 kuzatuvchi yarador.
Tomonlar birlashish haqida gaplashgani ma’lum. Harbiylar isyonchilar safiga qo’shilganidan beri chiqishlar tobora qonli tus ola boshlagan. Huquq himoyachilarining aytishicha, Suriyadagi vaziyatni kuzatishga borgan Arab Ligasi delegatlari safida hukumatdan nozori bo’lib mamlakatni tark etishga qaror qilganlar ko’paymoqda. Liga kuzatuvchilari rahbari Nabil Elarabiy Suriya fuqarolik urushi domiga tortiladi, deb xavotirda. U 11 kuzatuvchi hukumat tarafdorlari tomonidan jarohat olgach, chiqish qildi. Lekin Elarabiy Assad ma’muriyati hujumga zo’r bergani haqidagi da’volarni inkor etib keladi. Prezident Bashar al-Assad namoyishlarni bostirmaslik, askarlarni shaharlardan olib chiqishga va’da bergan edi. BMT va AQShning izohicha, va’da ijrosidan darak yo’q. Turkiyaning bildirishicha, Kiprda qisqa vaqt ushlanib qo’yib yuborilgan Rossiya yuk kemasi Suriyaga yetib borgan. Matbuotning yoritishicha, Sankt-Piterburgdan yo’lga chiqqan bu kema yonilg’i olish uchun Kiprda to’xtagan payt ushlangan. Uning bortida Suriyaga atalgan 60 tonna qurol-aslaha, portlovchi modda bor, deya yozadi Kipr gazetalari.